gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7769, del 27-04-2016 (2016/2811)

Resolució de 14 d'abril de 2016, del director general d'Esport, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions destinades al desenvolupament dels plans d'especialització esportiva.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7769

Data del DOGV
:   27-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2811


Data del document
:   14-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

Resolució de 14 d'abril de 2016, del director general d'Esport, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions destinades al desenvolupament dels plans d'especialització esportiva. [2016/2811]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Sotmetre el projecte d'ordre de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades al desenvolupament dels plans d'especialització esportiva.  
  
El termini per a la presentació de les al·legacions que es consideren oportunes serà de 15 dies a comptar de l'endemà de la publicació de la present resolució en el Diari Oficial de la Comunitat Valenciana i es dirigiran a la Direcció General d'Esport.  
Lloc d'exposició: adreça d'internet següent  
http://www.ceice.gva.es/web/deporte/normativa  
  
València, 14 d'abril de 2016.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7717, del 11-02-2016 (2016/773)

Adjudicació i formalització del contracte número 276/2015. Servici de manteniment d'equips Philips de l'Hospital Universitari de Sant Joan del Departament de Salut d'Alacant - Sant Joan d'Alacant.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7717

Data del DOGV
:   11-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/773


Data del document
:   01-02-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * contracte de subministraments
    * adjudicació de contracte administratiu

Adjudicació i formalització del contracte número 276/2015. Servici de manteniment d'equips Philips de l'Hospital Universitari de Sant Joan del Departament de Salut d'Alacant - Sant Joan d'Alacant. [2016/773]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Hospital Universitari de Sant Joan. Ctra. Alacant-València, s/n. 03907 Sant Joan d'Alacant. Telèfon 167 692 181.  
c) Número d'expedient: 276/2015.  
   
2. Objecte del contracte  
a) Tipus de contracte: contracte de subministraments.  
b) Descripció de l'objecte: servici de manteniment d'equips Philips de l'Hospital Universitari de Sant Joan del Departament de Salut d'Alacant - Sant Joan d'Alacant.  
c) Lots: 1.  
d) Butlletí o diari oficial i data de publicació de l'anunci de licitació: sense publicitat.  
  
3. Tramitació, procediment i forma d'adjudicació  
a) Tramitació: urgent.  
b) Procediment: negociat sense publicitat.  
c) Forma: oferta econòmica més avantatjosa, en funció de diversos criteris d'adjudicació.  
  
4. Pressupost base de licitació  
Dos-cents quaranta-dos mil nou-cents noranta-cinc euros amb vint cèntims (242.995,20 ?) IVA exclòs, IVA de 21 % de cinquanta-un mil vint-i-huit euros amb noranta-nou cèntims (51.028,99 ?), import total de dos-cents noranta-quatre mil vint-i-quatre euros amb dènou cèntims (294.024,19 ?).  
  
5. Adjudicació  
a) Data: 12 d'agost de 2015.  
b) Formalització de contracte: 23 de setembre de 2015.  
c) Contractista: Philips Ibérica, SAU; CIF: O78598010.  
d) Nacionalitat: espanyola.  
Import d'adjudicació: dos-cents trenta-cinc mil set-cents cinc euros amb trenta-quatre cèntims (235.705,34 ?) IVA exclòs.  
  
6. Nombre de licitadors  
Un.  
  
7. Criteris d'adjudicació  
Criteris tècnics 40 %, oferta econòmica 60 %.  
  
València, 1 de febrer de 2016.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 7937, del 15-12-2016 (2016/9126)

Notificació de la sentència dictada en el judici verbal número 97/2013.
-----------------------------------------------------------------------

### Dades del document

Número de DOGV
:   7937

Data del DOGV
:   15-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9126


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 97/2013. [2016/9126]  
Judici verbal (250.2) 000097/2013  
Part demandant: María del Pilar Rodríguez Moldes.  
Part demandada: Oleksadr Tryshenkov i Compañía de Seguros Reale.  
Sobre: verbals per reclamació per fets derivats de la circulació de vehicles.  
En el judici a què es fa referència, seguit en aquest jutjat, s'ha dictat sentència de data 1 d'octubre de 2015, en què s'ha disposat notificar a Oleksadr Tryshenkov i, atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, no s'hi pot interposar recurs.  
I a fi que valga de notificació de forma deguda a Oleksadr Tryshenkov, expedisc aquest edicte.Torrevieja, 20 de juliol de 2016.  
De conformitat amb el que disposa la Llei Orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen caràcter confidencial i no n'és permesa la transmissió o comunicació pública a través de qualsevol mitjà o procediment, i s'han de tractar exclusivament per a les finalitats pròpies de l'Administració de Justícia.  
El contingut de l'edicte s'ajusta al que disposa la Instrucció 6/2012, de la Secretaria de l'Administració de Justícia.  
Diligència. L'estenc jo, la secretària judicial, per a fer constar que aquest edicte s'ha fixat en el dia de hui al tauler d'anuncis. En done fe.  
  
  
Torrevieja, 20 de juliol de 2016.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7846, del 08-08-2016 (2016/5812)

Resolució d'11 de juliol de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a trasplantament de teixit ossi i tendinós de la l'Hospital General Universitari de Elda-Verge de la Salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5812


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució d'11 de juliol de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a trasplantament de teixit ossi i tendinós de la l'Hospital General Universitari de Elda-Verge de la Salut. [2016/5812]  
En aquesta Direcció General d'Investigació, Innovació, Tecnologia i Qualitat s'instrueix l'expedient de l'autorització sanitària per a trasplantament de teixit ossi i tendinós de la l'Hospital General Universitari de Elda-Verge de la Salut.  
  
Segons que preveu l'Orde de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 156/2015, de 18 de setembre, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 11 de juliol de 2016.- El director general d'Investigació, Innovació, Tecnologia i Qualitat: Óscar Zurriaga Llorens.
Diari Oficial de la Generalitat Valenciana


Sumari del DOGV 7800, del 08-06-2016 (2016/4115)

Informació pública del cofinançament amb fons FEDER de diversos contractes de subministraments de la Universitat de València.
-----------------------------------------------------------------------------------------------------------------------------

### Dades del document

Número de DOGV
:   7800

Data del DOGV
:   08-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/4115


Data del document
:   03-06-2016

Organisme emissor
:   Universitat de València

Tipus de document
:   Anunci

Descriptors 

:   * contracte de subministraments

Informació pública del cofinançament amb fons FEDER de diversos contractes de subministraments de la Universitat de València.  
 [2016/4115]  
Als efectes de complir amb l'obligació establida pels articles 2 a 10 del Reglament de (CE) número 1828/2006, de la Comissió de 8 de desembre de 2006, relativa a les actuacions d'informació i publicitat d'actuacions cofinançades amb fons estructurals, i en l'article 18.4 de la Llei 38/2003, de 17 de novembre, General de Subvencions, relativa a l'obligatorietat de donar adequada publicitat  del caràcter públic del finançament de programes, activitats, inversions o actuacions de qualsevol tipus que siguen objecte de subvenció, la Universitat de València notifica per mitjà del present anunci que les següents  adquisicions han sigut cofinançades en un 70% pel Fons Europeu de Desenvolupament Regional en el marc dels projectes concedits pel Ministeri d'Economia i Competitivitat amb els  números d'expedient que s'indiquen a continuació:  
- 2014 0015 € SU 002. Subministrament d'espectròmetre aerodinàmic per a mesura de grandària d'aerosols (APS) amb destinació al Departament de Física de la Terra i Termodinàmica. Projecte CGL2012-33557.  
- 2015 0116 € SU 041. Subministrament d'equip d'emmagatzematge i processat d'imatges de satèl·lit amb destinació al Laboratori de Processat d'Imatges (LPI). Projecte OJD1946-33807-O75-06.  
- 2015 0117 € SU 042. Subministrament d'un equip Raman-TERS amb destinació a l'Institut de Ciència dels Materials. Projecte MAT2012-33794.  
- 2013 0088 € SU 036. Subministrament de components de vol de l'instrument MXGS de la missió ASIM amb destinació al Laboratori de Proccessat d'Imatges (LPI). Projecte SDA1622-03222-X89-77.  
- 2014 0053 € SU 018. Subministrament, fabricació i acoblament de l'estructura mecànica, col·limador i escut passiu de l'instrument MXGS de la missió ASIM amb destinació al Laboratori de Proccessat d'Imatges (LPI). Projecte GYB4582-37142-G12-91.  
  
Valencia, 3 de juny de 2016.- El vicerrector d'Economia i Infraestructures: Juan Luis Gandía Cabedo.
Diari Oficial de la Generalitat Valenciana


Sumari del DOGV 7908, del 02-11-2016 (2016/8640)

CORRECCIÓ d'errades de la Resolució de 17 d'octubre de 2016, del director general de Centres i Personal Docent, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7908

Data del DOGV
:   02-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8640


Data del document
:   28-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * concurs administratiu

CORRECCIÓ d'errades de la Resolució de 17 d'octubre de 2016, del director general de Centres i Personal Docent, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat. [2016/8640]  
Observat error en l'annex I de la Resolució de 17 d'octubre de 2016, del director general de Centres i Personal Docent, publicada en el Diari Oficial de la Generalitat Valenciana número 7902, de 24 d'octubre de 2016, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat, es procedeix a efectuar les rectificacions oportunes.  
S'obri un termini de presentació d'instàncies i documentacions de 15 dies naturals comptats a partir de l'endemà de la publicació d'aquesta correcció en el Diari Oficial de la Generalitat Valenciana. Aquest nou termini únicament afectarà els centres docents expressament afegits en aquesta correcció d'errors, sense que en cap cas puga considerar-se ampliació de termini per a la resta de centres docents convocats.  
  
València, 28 d'octubre de 2016.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 7712, del 04-02-2016 (2016/533)

Convocatòria d'una plaça de tècnic superior d'administració general.
--------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/533


Data del document
:   19-01-2016

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * concurs administratiu

Convocatòria d'una plaça de tècnic superior d'administració general. [2016/533]  
En el Butlletí Oficial de la Província d'Alacant número 2, de 5 de gener de 2016, es van publicar les bases que han de regir el procés de selecció, com a funcionari de carrera, d'una plaça de tècnic superior d'administració general, escala d'administració general, subescala tècnica, per mitjà de concurs oposició, per torn lliure.  
El termini de presentació d'instàncies serà de 20 dies naturals, comptadors a partir de l'endemà de la publicació de la convocatòria en el Boletín Oficial del Estado.  
  
Dénia, 19 de gener de 2016.- El regidor delegat de Recursos Humans: Francesc Josep Roselló Sirerol.
Diari Oficial de la Generalitat Valenciana


Sumari del DOGV 7778, del 10-05-2016 (2016/2986)

Notificació de la sentència dictada en el procediment de divorci contenciós número 574/2015.
--------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2986


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 574/2015. [2016/2986]  
Judici: divorci contenciós 000574/2015.  
Part demandant: Filadelia Vaquero Muñoz.  
Part demandada: Julio César Frometa Hernández  
Sobre: divorcis contenciós.  
En el judici a què es fa referència s'ha dictat la sentència que té la dispositiva que, literalment, és com segueix:  
  
«Dispositiva  
Estime la demanda de divorci contenciós formulada per la representació processal de Filadelia Vaquero Muñoz contra Julio César Frometa Hernández, i decidisc:  
A. Declarar la dissolució per divorci del matrimoni format per Filadelia Vaquero Muñoz i Julio César Frometa Hernández.  
B. Es disposa per imperatiu legal:  
1. La dissolució del règim economicomatrimonial de guanys.  
  
2. Es revoquen els poders o consentiments que s'hagen prestat mútuament entre si els cònjuges.  
3. Una vegada ferma la sentència, s??han d'expedir els manaments oportuns per a la inscripció de la sentència al registre civil corresponent. La sentència ferma produirà respecte dels béns del matrimoni, del règim econòmic del matrimoni, si no s'ha produït ja.  
  
C. Sense imposar costes processals a les parts.  
Una vegada siga ferma aquesta resolució, expediu un ofici a l'encarregat del registre civil, al qual se n'acompanyarà un testimoniatge, a fi que anote la part dispositiva en la corresponent inscripció de matrimoni; i poseu un certificat d'aquesta resolució en les actuacions i incloeu-la en el llibre de sentències.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant l'Audiència Provincial de València. No s'admetrà a tràmit cap recurs el dipòsit del qual no estiga constituït.  
  
Aquesta és la meua sentència, que pronuncie, mane i firme.»  
  
Atés el desconeixement del domicili o la residència actuals de la part demandada, per la resolució de 6 novembre de 2015, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació de sentència al demandat, Julio César Frometa Hernández.  
  
  
València, 6 de novembre de 2015.- La secretària judicial: Vicenta María Casañ Arandiga.
Diari Oficial de la Generalitat Valenciana


Sumari del DOGV 7745, del 21-03-2016 (2016/1882)

DECRET 28/2016, d'11 de març, del Consell, pel qual cessa Manuel J. Palomar Sanz com a rector de la Universitat d'Alacant.
--------------------------------------------------------------------------------------------------------------------------

### Dades del document

Número de DOGV
:   7745

Data del DOGV
:   21-03-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/1882


Data del document
:   11-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Anàlisi jurídica

 Descriptors 

:   * Universitat d'Alacant

DECRET 28/2016, d'11 de març, del Consell, pel qual cessa Manuel J. Palomar Sanz com a rector de la Universitat d'Alacant. [2016/1882]  
Manuel J. Palomar Sanz, rector de la Universitat d'Alacant, nomenat pel Decret 82/2012, d'1 de juny, del Consell, ha presentat amb data 9 de març de 2016 la seua renúncia a l'esmentat càrrec amb motiu de concórrer a les pròximes eleccions a rector.  
Per això, d'acord amb el que estableix l'article 20 de la Llei Orgànica 6/2001, de 21 de desembre, d'Universitats, i l'article 33, apartat 2, de la Llei 5/1983, de 30 de desembre, del Consell, a proposta del conseller d'Educació, Investigació, Cultura i Esport, i amb la deliberació prèvia del Consell, en la reunió del dia 11 de març de 2016,  
  
  
  
DECRETE  
  
Article únic  
Cessar Manuel J. Palomar Sanz, catedràtic d'universitat, com a rector de la Universitat d'Alacant.  
  
  
DISPOSICIÓ FINAL  
  
Aquest decret tindrà efectes des del dia que es publique en el Diari Oficial de la Comunitat Valenciana.  
  
València, 11 de març de 2016  
  
El president de la Generalitat,  
XIMO PUIG I FERRER.  
  
El conseller d'Educació, Investigació, Cultura i Esport,  
VICENT MARZÀ IBÁÑEZ.